en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu en en en en gu gu gu gu gu en en en en en en en en en en en en en en en en en en en en ja en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu fr en en en en en
June 2017 – Gujarati Kruti
મમતા પોતાની માતા સાથે મુંબઇના એક નાનકડા એપાર્ટમેન્ટમાં રહેતી હતી.
તે ઉંમરમાં નહોતી બહુ મોટી કે નહોતી નાની…
કદમાં બહુ લાંબી નહીં તેમ બહુ નીચી પણ નહીં. તેને સુંદર ન કહી શકાય, તો તે કદરૂપી પણ નહોતી..ટૂંકમાં તે એક સાધારણ સ્ત્રી હતી.
તે એક મોટી કંપનીમાં સેક્રેટરી તરીકે કામ કરતી હતી. મમતાની જિંદગીને નીરસ અને ચીલાચાલુ ઘટમાળ મુજબ ચાલનારી જિંદગી કહી શકાય.
એક દિવસ સવારે પોતાના કામે જવાના સમયે, મમતાએ જોયું કે તેની ગલીના નાકે એક નાનકડી ટોપીની દુકાન ખુલી હતી.
એક સહજ કુતુહુલતાવશ તે અંદર પ્રવેશી !
દુકાનમાં એક નાનકડી છોકરી તેની માતા સાથે આવેલી હતી. તે બંને પેલી નાની છોકરી માટે ટોપી લેવા આવ્યાં હતાં. તે સિવાય એક બીજો ગ્રાહક પણ ટોપી પહેરીને ચકાસી રહ્યો હતો.
મમતાએ પણ એક ટોપી પસંદ ન આવે ત્યાં સુધી ટોપીઓ પહેર્યા કરી.
તેણે પસંદ કરેલી ટોપી પહેરી જોઈ …અને હા. .એ ટોપી તો સરસ લાગતી હતી.
સૌપ્રથમ પેલી નાની છોકરીએ આ દ્રશ્ય જોયું અને કહ્યું : ” મમ્મી, જો પેલા દીદી ટોપી પહેરતાં કેટલા સુંદર દેખાય છે !”
” મેડમ, મારે કહેવું પડશે કે આ ટોપી તમારા ઉપર ખૂબ શોભે છે.” ત્યાં ઉપસ્થિત બીજા ગ્રાહકે પણ આવીને કહ્યું ” મેમ, તમે આ ટોપીમાં ખૂબ સરસ લાગો છો !”
મમતા અરીસામાં જોવા ગઈ. તેણે જાતને અરીસામાં જોઈ. અને તેની પુખ્તવયમાં, પહેલી વાર…તેણે જે જોયું, તે એને પણ ગમ્યું.
સસ્મિત, તે કાઉન્ટર પર ગઈ અને પેલી ટોપી ખરીદી લીધી.
તે બહાર રસ્તા પર ગઈ ને જાણે એક નવું વિશ્વ હાથ ફેલાવીને તેને વધાવતું લાગ્યું. તેણે પહેલાં કદી ફૂલોના રંગની કે તાજી હવાની સુવાસની નોંધ લીધી નહોતી.
આસપાસ ફરતી ગાડીઓ કે લોકોના અવાજને ધ્યાનમાં લીધો નહોતો….
આજે જાણે બધું જ તાલબદ્ધ રીતે, એકમેકના સુમેળમાં જણાતું હતું.
તે વાદળોની સહેલાણી કરતી હોય તેમ હૃદયમાં ગીત ગુંજન સાથે ચાલવા લાગી.
રાબેતા મુજબ તે એક કોફીની દુકાન પાસેથી પસાર થઇ, જ્યાંથી તે રોજ નીકળતી. ત્યાં એક દેખાવડા યુવાને તેને સાદ પાડી બોલાવી..” હેય..તું સુંદર દેખાય છે. અહીં નવી આવી છો કે શું? હું તારા માટે એક કોફી લઇ આપું ?”
મમતા શરમાઈને હસી અને આગળ ચાલવા લાગી…અલબત્ત વાદળોમાં વિચરતાં-વિચરતાં.
જયારે તે ઓફિસમાં દાખલ થઇ ત્યારે ત્યાંના દરવાને દરવાજો ખોલ્યો અને તેનું ‘સુપ્રભાત’ કહી અભિવાદન કર્યું. અરે ! પહેલાં ક્યારેય તો આ માણસે તેની નોંધ લીધી જ નહોતી!
લિફ્ટમાં ઊભેલાં લોકોએ તેને કયા માળ પર જવું છે તે પૂછી, જે તે બટન દબાવ્યું.
ઓફિસમાંના લોકો પણ, જાણે મમતાને પ્રથમ જ વાર જોતાં હોય તેમ તેના સુંદર દેખાવવા વિષે કહી વખાણવા લાગ્યા.
બપોરે મેનેજર મમતાને ભોજન માટે બહાર લઇ ગયો અને તેને ઓફિસનું કામ ગમે છે કે નહીં તે પૂછવા લાગ્યો !
જાદુઈ દિવસ અંતે ઢળ્યો અને ઘરે જવાનો સમય થયો. તેણે બસને બદલે ટેક્સી પકડવા નક્કી કર્યું. જેવો તેણે ટેક્સી રોકવા હાથ લંબાવ્યો કે એક સાથે બે ટેક્સી આવીને ઊભી રહી.
તેણે પહેલી ટેક્સીમાં પાછળ બેસવાનું પસંદ કર્યું.
તે વિચારવા લાગી કે એ આખો દિવસ કેટલો અનોખો રહ્યો, પેલી ટોપીને લીધે તેની જિંદગી બદલી ગઈ હતી..તે મનોમન ટોપીનો આભાર માનવા લાગી.
જયારે તે ઘરે પહોંચી ત્યારે તેની માતાએ બારણું ખોલ્યું. મમતાનો દેખાવ જોઈ ઘડી ભર તેનો શ્વાસ રોકાઈ ગયો.
“મમતા” તેણે સાશ્ચર્ય કહ્યું ” તું કેટલી સુંદર લાગે છે ! જાણે નાનકડી મમતાની હોય તેમ તારી આંખો ચમકી રહી છે.”
” હા મમ્મી” મમતા બોલી.
” બધું મારી આ નવી ટોપીને આભારી છે, મારો આજનો દિવસ બહુ અદભુત રહ્યો છે !”
માતાએ કહ્યું ” મમતા ! કઈ ટોપી ?”
તેણે માથે હાથ મૂકી જોયો અને તેને તરત જ ખ્યાલ આવ્યો કે તેની જિંદગી બદલનાર ટોપી તો માથે હતી જ નહીં…તેણે યાદ કરી જોયું ભૂલમાં તે ટોપી ટેક્સીમાં તો નથી મૂકી આવીને !
અથવા બપોરે જમતી વખતે..કે પછી ઓફિસે …
તે પેલી દુકાન વિષે વિચારવા લાગી જ્યાંથી તેણે એ ટોપી ખરીદી હતી. પહેલીવાર ટોપી જોઈને તેણે પહેરી હતી…પછી તેના પૈસા ચૂકવ્યા હતા.
હવે તેને પીડાજનક રીતે યાદ આવ્યું કે જયારે તેણે પૈસા કાઢવા પર્સ ખોલ્યું ત્યારે એ ટોપી તેણે ત્યાં જ કાઉન્ટર ઉપર મૂકેલી…
અને તેણે ફરી ગલી તરફ ચાલવાનું શરૂ કર્યું…ટોપી વગર …છતાં પણ તેજસ્વી દેખાવ સાથે..
એ ટોપી નહોતી જેણે મમતાને મુક્તિ અપાવી, એ તો એના વિચારોની ગુણવત્તા, વિચારોનો પ્રભાવ હતો.
* આપણાં વિચારો જ આપણને બંદીવાન બનાવી ભયાનક જકડમાં નાંખે છે, અથવા તો વિચારો જ એક મધુર આઝાદી તરફ મોકળાશ અર્પે છે. આપણે જે બનવા માંગીએ છીએ, કરવા માંગીએ છીએ કે ઇચ્છીએ છીએ એ તરફ આપણાં વિચારો જ, આપણને દોરી જાય છે.
સંકલન અને અનુવાદ – રૂપલ વસાવડા
આપ આ પોસ્ટ www.Jentilal.com પર વાંચી રહ્યા છો. આવી બીજી મજેદાર પોસ્ટ્સ નિયમિત રીતે વાંચવા અમારું ફેસબુક પેજ લાઇક કરો – ક્લિક કરો – જલ્સા કરોને જેંતીલાલ
છેલ્લા થોડા વર્ષોમાં જ ચીઝ અને બટર નો આપણી લાઈફ સ્ટાઈલમાં અતિરેક થયો છે
ઋજુતા દિવેકરનું ‘Don’t Lose Your Mind, Lose Your Weight’ વાંચતા વાંચતા, પ્લેન્કસ થી કાર્ડિયો ની વાતો અને હાથમાં ફિજેટ સ્પિનર ફેરવતા ફેરવતા સ્ટ્રેસ દૂર કરવો એ આજનો ટ્રેન્ડ છે! જમાનો ફિટબિટ નો છે પણ સાલી ખાટલે મોટી ખોડ એ છે કે શનિ-રવિ તો આપણે બધા હોટેલનું જ જમવાનું મોં માં ઓરતા રહીએ છીએ! 28 ની કમર ક્યારે 36 ની થઇ જાય છે, ખબર જ નથી રહેતી! જોગિંગની વાતો રાતનાં નાઈટઆઉટ અને સ્માર્ટફોનનાં પાંચ ઇંચનાં સ્ક્રિનમાં જ રહી જાય છે!
હા, અહીં કોઈ મજાક નથી થઇ રહી. ખરેખર આ એક એવી વાત છે જેને લોકો ક્યારેય ગંભીરતા થી નથી લેતા અને રોજીંદી લાઈફની એક એવી આદત બની ગઈ છે કે ભાગ્યે જ કોઈ એના તરફ વિચારે છે. હંમેશા ખરાબ આદતો કે વ્યસનની વાત નીકળે એટલે સ્મોકિંગ-દારુ ની વાતો અને એની અસરો અને કેવી રીતે છોડી શકાયની લાંબી લચક ચર્ચાઓ છેડાતી રહે છે. ચીઝ-માખણ અને માવો હવે એક અનિવાર્ય અનિષ્ટ બન્યા છે. સામાન્ય માણસ કહેશે શું વાતો કરો છો? માખણ અને ચીઝ તો નસીબદાર લોકોને ખાવા મળે,અને એ તો એક પૌષ્ટિક વસ્તુ છે! એ નુકશાન કેવી રીતે કરી શકે?
ચીઝ અને માખણનો અતિરેક ક્યાં, કઈ અને કેવી રીતે ફેલાયો છે એનું ઉદાહરણ લેવા માટે ક્યાંય દુર જવાની જરૂર નથી. જરા ઘર કે ઓફિસની બાજુમાં આવેલા ફાસ્ટ ફૂડ ના ગલ્લા કે શોપ કે પછી ઇવન કોઈ સોફિસ્ટીકેટેડ કહેવાતી ફૂડ ચેઇનનું મેનુ ઉઠાવીને જુઓ. કંઇક આ મુજબનું લિસ્ટ જોવા મળશે.
ચીઝ આલુ મટર સેન્ડવિચ,ચીઝ ભેળ,ચીઝ પિઝા,ચીઝ ઢોસા,ચીઝ સોસ,ચીઝ પકોડા,ચીઝ જામ બન,ચીઝ ટોસ્ટ, અને ચીઝ ઓમલેટ (જી હાં,મોઢું બગાડવાની જરૂર નથી શિયાળામાં ગુજરાતીઓ પણ હસતા મોઢે ઓમલેટ આરોગે અને એન્જોય કરે છે!) અને એ સિવાય પણ મેનુ ની લગભગ 80% વસ્તુઓ પર ચીઝ ની ઘુસણખોરી કહો કે દબદબો છે! બીજી તરફ બટર પણ કંઈ કમ નથી! પાઉંભાજી હોય કે નુડલ્સ (ભાઈ હવે દરેક નુડલ્સ ને મેગી જ ન કહેવાય એ તો સૌ જાણે છે!), નાન હોય કે તંદુરી રોટી, અમેરિકન મકાઈ હોય કે પછી રોજ્જે ખવાતા વડાપાઉં! બધે જ ‘સાદુ’ અને ‘બટર’, એમ બે વેરાયટી મળે છે.
શા માટે દરેક વસ્તુ ચીઝ કે બટર ના અલગ અલગ એડ ઓન માં મળતી થઇ? સફેદ માખણ ઘરે છેલ્લે ક્યારે ખાધેલું? માખણ ને તો હવેની ‘એપ્સ જનરેશન’ પીળું જ હોય અને લંબચોરસ કે ગોળ લાદીમાં જ મળે એવું જ ધારે છે,એવી હાલત છે! ચીઝનો તો ઈતિહાસ પણ એકદમ એના સ્વાદ જેવો જ થોડો ફિક્કો છતાં માણવો ગમે એવો છે. પણ એની બોરિંગ કિતાબી માહિતીમાં અહીં નથી પડવું, લોકો આજકાલ એ બધું વાંચવા કરતા દરેક વસ્તુનો સીધો ઉપયોગ કરવાનું પસંદ કરે છે! નવી વિચારધારા કંઇક એવી છે કે સંબંધ હોય કે ફૂડ, પહેલા એ બની જાય છે પછી વિચારાય છે કે એ બરાબર છે કે કેમ?
દરેક વસ્તુ માપમાં જ ખાવી જોઈએ, કે પછી ગમે એટલી સંયમની વાતો કરીએ પણ અંતે તો કાગળ પર જ રહી જાય છે. જરા જાતને અને આસપાસ પૂછી જોજો તો એક જ જવાબ મળશે કે કમર છેલ્લા બે થી ત્રણ વર્ષના સમયગાળા માં સરેરાશ બે થી ચાર ઇંચ જેટલી વધી ગઈ છે. સ્થૂળતા ફક્ત ડાયેટિંગ કેમ કરવું, જી.એમ ડાયેટ અને બીજી બધી તંદુરસ્તી ની સરસ વાતો કરતી કોલમ અને પુસ્તકોમાં જોવા મળે અને વાંચતી વખતે તો એવો જુસ્સો આવે કે સાલું સીધું સાઈઝ ઝીરો જ કરી દઈએ, જીમ જોઈન કરી લઈએ, સાયકલિંગ કરીએ વગેરે વગેરે!
પણ અફસોસ ડાયેટ પ્લાનના ફક્ત પુસ્તકો જ વંચાય છે અને એનો અમલ કાગળ પર જ રહી જાય છે.
છેલ્લા થોડા વર્ષોમાં જ ચીઝ અને બટર નો આપણી લાઈફ સ્ટાઈલમાં અતિરેક થયો છે એવું કહીએ તો પણ કંઈ ખોટું નથી. જરા યાદ કરો, આજ થી 7-8 વર્ષો પહેલા પણ ક્યાં બધી જ વાનગીઓ અને નાસ્તો-ફાસ્ટ ફૂડ માં પરાણે ચીઝ ઠોકવામાં આવતું? પૂરો પીઝા બની જાય,ગરમ ગરમ કેપ્સિકમ અને તાજા શાકભાજી અને એલેપીનો નંખાય અને છેલ્લે એના ઉપર ખમણેલા ચીઝનો રીતસર વરસાદ કરવામાં આવે.
ચીઝ ક્યુબ તો લોકો અમુક ચોક્કસ પીણા પીતી વખતે બાઈટિંગ તરીકે પણ ખાતા હોય છે! તો ગુજરાતના મોટા શહેરોમાં હવે મેક્સિકન ફૂડ પણ ખાસ્સું લોકપ્રિય બન્યું છે. નાચોઝ હોય કે ટાકોઝ કે પછી બારિટો બધા માં સાલસા અને મેયોનિઝ સોસ સાથે વ્હાઈટ લિક્વીડ ચીઝની રીતસર નદીઓ વહેવડામાં આવે છે!
ટોમ એન્ડ જેરી હોય કે ચિપ એન્ડ ડેલ, કાર્ટુન કેરેક્ટર્સ માટે ચીઝ અને બટર હંમેશા માટે પસંદીદા રહ્યું છે પણ હવે એ જ વસ્તુ આપણા સૌ સાથે થઇ રહી છે. એમાં પણ કોઈ દુકાન કે લારી વાળો આપણને પૂછે કે સાહેબ સાદી પાઉંભાજી કરું કે બટર તો આપણે ગર્વ થી બીજો વિકલ્પ જ પસંદ કરીએ છીએ. ચીઝ માટે તો ‘ચીઝ ઓબ્સેશન’ જેવો પણ એક શબ્દ હવે અસ્તિત્વ માં આવ્યો છે.
માવાની વાત પણ કેમ રહી જાય? ગુજરાતીઓ તહેવારોના દિવસોમાં જેટલી માવાની મિઠાઈઓ આરોગી જાય છે એ જોતા સૌ ને ‘માવોવાદી’ કહી શકાય? માવાના ઘૂઘરા કહો કે ગુજિયા, પેટમાં તો એ જ વસ્તુ પધરાવાય છે। નવી દિલ્હી હોય કે જુના અમદાવાદ નો કોઈ વિસ્તાર, છાશવારે ડુપ્લીકેટ માવો અને ચીઝ બનાવવાની ફેક્ટરી પકડાય છે, થોડી ધરપકડ થાય છે.
ત્યાં સુધી કે નામીચી અને બ્રાન્ડેડ મિઠાઈઓ માંથી પણ વાસી માવા કે ચીઝ ના લીધે ક્યારેક ફૂડ પોઈઝનિંગ, પેટ માં ચાંદાઓ કે ઝાડા-ઉલ્ટી થતા રહે છે. ઢીલા કાયદાઓ અને ફૂડ એન્ડ ડ્રગ ડીપાર્ટમેન્ટની બેદરકારી ના પ્રતાપે મોટે ભાગે બહાર જે માખણ-માવો કે ચીઝ મળે છે કે વપરાય છે એ ભેળસેળ યુક્ત જ હોય છે. આપણી તંદુરસ્તી સાથે આપણે કાયમ બેવફાઈ કરતા રહીએ છીએ, ક્યારેક કોઈ કહે તો આપણે એને અવગણી આપણી બીજી પ્રાયોરીટીઝમાં લાગી જઈએ છીએ.
ચીઝ-બટર-માવો યુક્ત મિઠાઈઓ કે બીજી બધી જ વાનગીઓ ખાવી એ કોઈ સ્ટેટ્સ સિમ્બોલ નથી, એ યાદ રાખવું. અહીં ખાવું જ નહિ એવી જડ વાત નથી પણ માપમાં અને એ પણ સમજીને ખાવાની વાત છે. લગ્નની સિઝન આવી ચુકી છે, વાનગીઓના મેનુ અને થાળ છલકાઈ જશે ત્યારે વેઇટ એન્ડ વોચની નીતિ થી પેટની અને તંદુરસ્તીની સંભાળ રાખીએ! હોસ્પિટલ નો બિછાનો એ સૌથી મોટી કમનસીબી છે.
લેખક : ભાવિન અધ્યારૂ
આપ સૌ ને આ લેખ કેવો લાગ્યો ? અચૂક જણાવજો…!
Posted on June 29, 2017May 17, 2018
શાહી શીર ખુરમા ઇન ચૉકલેટ કપ – આપના બાળકો માટે આજે જ બનાવો
શીર એટલે દૂધ અને ખુરમા એટલે ખારેક… દૂધ સાથે ઘી, ખાંડ, સેવ, સુકોમેવો અને ખાસ કરીને ખારેક ઉમેરીને બનાવવામાં આવતી આ વાનગી ખૂબ જ પૌષ્ટિક હોય છે.
આ શાહી ચૉકો શીર ખુરમા વાનગી આપ સૌને જરૂરથી પસંદ આવશે…તો ચાલો શીખી લો આ સરળ રીત અને માણો વાનગીનો શાહી અંદાજ…
શીર ખુરમા બનાવવા માટે :
પૂર્વ તૈયારી માટે: ૧/૨ કલાક
૨ કપ / ૫૦૦ મિલી મલાઈવાળું દૂધ
૧/૪ કપ સોજીની સેવૈયાં (વર્મીસેલી)
૧/૮ કપ બાસમતી ચોખા
૫ નંગ ઈલાયચીનો પાવડર
૧/૪ નંગ સુકું કોપરું
૧-૨ ટીપાં ગુલાબનું એસેન્સ
૧) પૂર્વ તૈયારીમાં સૌથી પહેલાં કોપરું, ખારેક અને બદામને હુંફાળા પાણીમાં આશરે અડધો કલાક પલાળી દો. ત્યારબાદ બદામની છાલ ઉતારી લો અને ખારેકમાંથી બીજ કાઢી લો. કાજુના ટુકડા અને બદામ, પિસ્તાની ઝીણી કતરણ કરી લો. ખારેકને વચ્ચેથી અડધી કાપીને લાંબા અને પાતળા ટુકડા કરી લો. ઈલાયચી અને જાયફળને વાટીને પાવડર બનાવી લો અને કોપરાને છીણી લો.
(૨) એક વાસણમાં ઘી મૂકીને ધીમા તાપે સૌથી પહેલાં મખાણા તળી લો. ત્યારબાદ કાજુ અને બદામ સહેજ લાલ થાય ત્યાં સુધી તળી લો. ચારોળી, દ્રાક્ષ અને પિસ્તાને બિલકુલ આછા ગુલાબી તળી લો. છેલ્લે પલાળેલી ખારેકનાં ટુકડા લાલ થાય ત્યાં સુધી તળી લો. બાસમતી ચોખાને બાફીને ઢીલો ભાત બનાવી લો.
૩) એક વાસણમાં ઘી મૂકીને એકદમ ધીમા તાપે સેવૈયાં આછા લાલ રંગની થાય ત્યાં સુધી શેકી લો. ત્યારબાદ તેમાં ૨ કપ દૂધ અને ખારેકનાં ટુકડા ઉમેરો. તેની સાથે જ ભાતને ચમચી વડે દાણા ના દેખાય તેમ હલાવીને દૂધમાં ઉમેરો. એક ઉભરો આવે એટલે ગેસ ધીમો કરીને સેવૈયાંને ચઢવા દો. નરમ પડે એટલે દબાવીને ચકાસો. આ માટે લગભગ ૭ થી ૧૦ મિનિટનો સમય લાગશે.
૪ ) સેવૈયાં નરમ પડે એટલે તેમાં તળેલો સુકોમેવો ઉમેરો અને મધ્યમ તાપ પર ૨-૩ મિનિટ ઉકાળો. સતત હલાવતાં રહો જેથી શીર તળિયે ચોંટે નહીં. આ સાથે ખાંડ પણ ઉમેરી દો અને બરાબર હલાવી લો.
૫) ખીર તૈયાર થઈ જાય એટલે ગેસ બંધ કરીને ઈલાયચી અને જાયફળનો પાવડર તેમજ ગુલાબનું એસેન્સ ઉમેરી બરાબર હલાવી લો. ત્યારબાદ ઉપરથી કોપરાનું છીણ ઉમેરી થોડી વાર ઢાંકી રાખો.
૬) તૈયાર છે ગરમાગરમ શાહી શીર ખુરમા. વાડકીમાં કાઢીને ગુલાબની પાંદડી અને ડ્રાયફ્રૂટ્સથી સજાવીને પીરસો.
૭) પસંદ અનુસાર ફ્રીઝમાં મૂકીને ઠંડી કરીને પણ વાનગી પીરસી શકાય. ઉપર ઘીનો થર ઠરી ના જાય માટે વચ્ચે હલાવતાં રહો. ઠંડી કરેલી શીર ખુરમાને ચૉકલેટ કપમાં પીરસો.
★ સેવૈયાંને બિલકુલ ધીમા તાપે જ શેકાવા દો. વધુ પડતી લાલ ના થઇ જાય તેનું ખાસ ધ્યાન રાખો.
★ શીર વધારે ઘટ્ટ લાગે તો ૧/૪ કપ દૂધ અને તેના ભાગની ખાંડ ઉમેરો.
★ આપની પસંદ અનુસાર ઘીમાં શેકેલો માવો અને છીણેલું પનીર આશરે ૨ ટે.સ્પૂ. જેટલું ઉમેરી શકાય.
★ ચૉકલેટ કપમાં માત્ર ઠંડી કરેલી શાહી શીર ખુરમા જ પીરસવાની, નહીં તો કપ ઓગળી જશે.
ચૉકલેટ કપ બનાવવા માટે :
સમય : વાનગી માટે : ૩૦ મિનિટ
૧ કપ ડાર્ક કમ્પાઉન્ડ ચૉકલેટ / મિલ્ક કમ્પાઉન્ડ ચૉકલેટ
૮ નંગ પ્લાસ્ટીક / સિલિકોન કપ
(૧) ચોકલેટ કપ બનાવવા માટે ચૉકલેટ બારને વેફરની છીણી વડે છીણી લો અને તેના બે સરખા ભાગ કરો.
(૨) કાચના જાડા વાસણ / હીટપ્રુફ બાઉલમાં એક ભાગની ચૉકલેટ લઈને ઉકળતા પાણીની તપેલી ઉપર મુકો. વાસણ નીચે પાણીને અડે નહીં તેમ અધ્ધર મુકવાનું છે. ચોકલેટ ઓગળી જાય ત્યાં સુધી ગરમ કરો. ત્યારબાદ બાઉલ કાઢી લો અને બીજા ભાગની ચૉકલેટ ઉમેરીને બરાબર હલાવો જેથી ચૉકલેટ બરાબર લીસી થઈ જાય.
(૩) પ્લાસ્ટીકના કપને ઉપરની ધાર પર સહેજ કાપો મુકો જેથી કાઢવામાં સરળતા રહે. હવે કપમાં અડધે સુધી ચૉકલેટ ભરીને ગોળ ફેરવો જેથી ચારે તરફ ઉપર સુધી ચૉકલેટનો થર લાગી જાય. વધારાની ચૉકલેટને બાઉલમાં કાઢી લો અને કપને બટરપેપર અથવા પ્લાસ્ટીક ઉપર ઊંધો મૂકી દો.
(૪) ત્યારબાદ બાકીના કપ પણ તૈયાર કરી લો. જો ચૉકલેટનું મિશ્રણ જાડું થઈ જાય તો, ફરીથી ઉકળતા પાણી ઉપર રાખીને ઓગાળી લો.
(૫) કપને ૨૦-૩૦ મિનિટ માટે ફ્રીજમાં મૂકીને બરાબર ઠરવા દો. ઠરી જાય એટલે પ્લાસ્ટીકના કપને ધીમેથી ફાડી લો. સિલિકોન મોલ્ડ હોય તો ધીમેથી કપ કાઢી લો. કિનારી તૂટે નહીં તેનું ખાસ ધ્યાન રાખો.
(૬) તૈયાર છે ચૉકલેટ કપ.. ઠંડી ઠંડી શાહી શીર ખુરમા કપમાં પીરસો…
★ મિલ્ક કમ્પાઉન્ડ ચૉકલેટ વાપરવાથી સફેદ રંગના કપ બનશે. કિચન બ્રશ વડે બંને ચૉકલેટને વારફરતી ઉભા થર કરીને બે રંગ ભેગા કરીને પણ કપ બનાવી શકાય.
★ ચૉકલેટને સીધી આંચ પર મૂકી ગરમ કરવી નહીં એમ કરવાથી તે બળી જઇ શકે છે.
★ ચૉકલેટ ગરમ કરતી વખતે તેમાં પાણી ના જાય તેનું ખાસ ધ્યાન આપો.
★ કપમાં તેલ, ઘી, બટર કાંઈ પણ લગાડવાનું નથી.
★ ચૉકલેટનો થર પાતળો થયો હોય તો એક વખત ફ્રિજમાં મૂકીને ઠરી જાય ત્યારબાદ ફરીથી બીજો થર કરી શકાય.
તો તૈયાર છે શાહી શીર ખુરમા ઇન ચૉકલેટ કપ…
આપના બાળકો માટે આજે જ બનાવો… અને કોમેન્ટ કરીને જરૂરથી જણાવજો કે આપને મારી આ વાનગી કેવી લાગી…
રસોઈની રાણી : ભૂમિ પંડ્યા – આણંદ
આપ સૌ ને મારી વાનગી કેવી લાગી અચૂક જણાવજો !!
Posted on June 29, 2017May 15, 2018
સ્વાસ્થ્ય સુધારવા આ 10 ખરાબ આદતોને ત્યાગી 10 સારી આદતો અપનાવો
પાણી ઓછું પીવાથી કીડનીને નુકસાન થઈ શકે છે, પેશાબમાં પરુ (યુરીન ઈન્ફેક્શન) થઈ શકે છે અને કદાચ નાની ઉંમરમાં જ ચહેરા પર કરચલીઓ પડી શકે.
એ માટે તમારી ટેવ સુધારી દરરોજ પુરતા પ્રમાણમાં પાણી પીવું. સામાન્ય રીતે શરીરમાં મીઠું (નમક) કે ખાંડ વીનાનું પ્રવાહી દીવસમાં 6થી 8 ગ્લાસ જેટલું જવું જોઈએ. એનો આધાર ભૌતીક પરીસ્થીતી(ઠંડી, ગરમી તેમ જ અન્ય બાબતો) પર તેમજ વ્યક્તીની શારીરીક પરીસ્થીતી પર રહે છે, એ મુજબ એમાં વધઘટ કરી શકાય. એનાથી ત્વચા તેમ જ મગજ સ્વસ્થ રહે છે.
ચાલવાની કે અન્ય કસરત નીયમીત ન કરવાની ટેવના કારણે સ્નાયુઓ નબળા પડી જાય, રુધીરાભીસરણ યોગ્ય રીતે થતું નથી અને સ્વાસ્થ્ય સંબંધી અન્ય સમસ્યા પેદા થાય છે. 15થી 30 મીનીટ નીયમીત ચાલવાની કે બીજી કોઈ પોતાને અનુકુળ કસરત કરવાથી હૃદય અને મગજને પુરતા પ્રમાણમાં ઓક્સીજન મળે છે, અને રુધીરાભીસરણ સુધરે છે, આથી બીમારી સામે રક્ષણ મળે છે.
સવારે નાસ્તો ન કરવાથી અશક્તી વર્તાય છે, પછીથી વધુ પડતી ભુખ લાગવાથી દીવસ દરમીયાન જરુર કરતાં વધુ ખવાય જાય છે.
ઓટનો બનાવેલ કે અન્ય સ્વાસ્થ્યવર્ધક સુપાચ્ય નાસ્તો કરવાથી બપોરના ભોજનમાં અતીરેક નહીં થાય. વળી રાત દરમીયાનના ઉપવાસ પછી શરીરને જરુરી શક્તી મળી રહે છે.
બપોરના ભોજનમાં અતીરેક થવાથી સ્વાદુપીંડ પર વધુ પડતા કામનો બોજો આવે છે. આથી આહારનું યોગ્ય પાચન ન થવાથી રક્તશર્કરાનું પ્રમાણ વધી જાય છે. દર ત્રણચાર કલાકે હળવો સુપાચ્ય આહાર લેવાથી ચયાપચયની ક્રીયા સારી રીતે થશે, આહાર સારી રીતે પચી જશે અને શરીરને પુરતી શક્તી મળી રહેશે.
વધુ પડતી ચરબીયુક્ત, મસાલાવાળો જંકફુડ ખાવાની ટેવથી હૃદય, કીડની અને યકૃતને નુકસાન થાય છે, કેમ કે એમાં વધુ પ્રમાણમાં તેલ, મીઠું તેમ જ ખોરાકને લાંબો સમય ટકાવવા માટેનાં હાનીકારક રસાયણો હોય છે. એ ટેવને છોડી દઈ ફળો અને શાકભાજી યોગ્ય પ્રમાણમાં ખાવાની ટેવ પાડવી જોઈએ. એનાથી હૃદય, કીડની અને યકૃત સ્વસ્થ રહે છે.
વધુ પડતી ખાંડ અને મીઠું વાપરવાથી વજન વધે છે, કીડની અને યકૃત પર કામનો બોજો પડે છે, અને બ્લડપ્રેશર વધી શકે છે.
દીવસ દરમીયાન વધુમાં વધુ 1 ચમચી મીઠું અને 6થી 10 ચમચી ખાંડ લઈ શકાય. જો કે આ કંઈ બધાને એકસરખી રીતે લાગુ ન પડે, કેમ કે અમુક સંજોગોમાં અમુક સમય માટે એ સદંતર બંધ કરવાની જરુર પણ પડે. એનાથી શરીરનાં બધાં અંગો સ્વસ્થ રહે છે અને બ્લડપ્રેશર પણ સામાન્ય રહે છે.
સીગારેટ અને દારુ પીવાની ટેવ યકૃત અને કીડની તેમજ ફેફસાં માટે હાનીકારક છે. આથી ઘડપણ જલદી આવે છે.
નશાથી બચવું, પાણી પુરતા પ્રમાણમાં પીવું. એનાથી શરીરમાંના નુકસાનકારક નકામા પદાર્થો બહાર નીકળી જાય છે. આથી બ્લડપ્રેશર સામાન્ય રહે છે. હૃદય અને કીડનીની સમસ્યા નડતી નથી.
વધુ પડતાં ચા-કોફીના સેવનથી એમાં રહેલું કેફીન ઉંઘ પર તથા પાચનક્રીયા પર ખરાબ અસર કરે છે. આથી વજન વધી શકે છે.
એના બદલે દીવસ દરમીયાન 2-3 કપ લીલી ચા (એટલે લેમનગ્રાસ નહીં) પીવી જોઈએ. લીલી ચામાં રહેલું એન્ટીઓક્સીડન્ટ નામનું તત્વ ઘડપણની પ્રક્રીયાને ધીમી પાડે છે, અને બીમારી સામે લડવાની શક્તી આપે છે.
સુતી વેળા ચયાપચય મંદ થઈ જાય છે. આથી રાત્રે મોડા જમવાથી ખોરાક યોગ્ય રીતે પચતો નથી અને ચરબીના રુપમાં શરીરમાં જમા થાય છે. રાત્રે સુવાના 3-4 કલાક પહેલાં જમી લેવું જોઈએ. એ રીતે ખોરાકને પચવા માટે પુરતો સમય મળી રહે છે. ચયાપચય યોગ્ય રીતે થાય છે અને વજન વધતું નથી.
રાત્રે મોડા સુવાની ટેવથી સ્થુળતા, ડીપ્રેશન, ચીડીયાપણું, પાચન સંબંધી સમસ્યા અને હૃદયની સમસ્યા થઈ શકે છે.
દરરોજ 6થી 8 કલાક ઉંઘવાની ટેવ પાડો. મોડા સુવાથી આટલા કલાકની ઉંઘ લેવાનું કદાચ શક્ય ન બને. આથી વહેલા સુવું જોઈએ. એનાથી માનસીક સ્વાસ્થ્ય સુધરે છે. વળી સ્થુળતા અને હૃદય સંબંધી સમસ્યા સામે પણ રક્ષણ મળે છે.
સાભાર : દિવ્ય ભાસ્કર ન્યુઝ
Posted on June 29, 2017May 15, 2018
કાકડીના સુંદર ઉપયોગો – સામાન્ય સમસ્યાઓ હવે થશે દુર
સામાન્ય સમસ્યાઓ દુર કરવાનો એક વીભાગ તેઓ ચલાવે છે.
૧. આપણને રોજેરોજ જરુરી વીટામીનો પૈકી ઘણાખરાં કાકડીમાં હોય છે. કાકડીમાં વીટામીન બી૧, બી૨, બી૩, બી૬, ફૉલીક એસીડ, વીટામીન સી, કેલ્સીયમ, લોહ, મેંગેનીઝ, ફોસ્ફરસ, પોટેશ્યમ અને ઝીન્ક પણ હોય છે.
૨. બપોર પછી તમે થાક અનુભવો છો? કોક જેવાં કેફીનવાળાં પીણા લેવાને બદલે એક કાકડી ખાઓ. કાકડીમાંનાં વીટામીન બી સમુહ અને કાર્બોહાઈડ્રેટ તમને તરત જ સ્ફુર્તી આપશે જે કલાકો સુધી તરોતાજા રાખશે.
૩. શાવર લીધા પછી તમારા બાથરુમનો અરીસો ધુંધળો – ફોગી થઈ જતો હોય તો કાકડીની ચીરી એના પર ઘસવાથી એ ફરીથી ચકચકીતી થઈ જશે અને સરસ સુગંધ પણ આવશે.
૪. જો તમારા બગીચામાં ઈયળ અને સ્લગ (ગોકળ ગાય જેવું પણ સપાટ નરમ અને ઢાલ વીનાનું નાનું પ્રાણી જેને અમારા તરફ લોકો પાવડું કહેતાં એવું સ્મરણ છે. -ગાંડાભાઈ) આવતાં હોય અને છોડવાને નુકસાન કરતાં હોય તો એક નાના એલ્યુમીનીયમના કન્ટેનરમાં (જેમ કે પાઈનું ટીન કે એવું બીજું કોઈ બીનજરુરી એલ્યમીનીયમનું કન્ટેનરમાં) કાકડીની સ્લાઈસ કરીને મુકો. આખી સીઝન દરમીયાન તમને આવાં પ્રાણીઓનો ઉપદ્રવ રહેશે નહીં.
કાકડીમાંનાં કેમીકલની એલ્યુમીનીયમ સાથે રાસાયણીક પ્રક્રીયાને કારણે જે એક પ્રકારની વીશીષ્ટ ગંધવાળો પદાર્થ પેદા થાય છે જેની ગંધ મનુષ્યોને આવતી નથી, પણ આ પ્રાણીઓને આવે છે, તે એમને ભગાડી દે છે.
૫. બહાર જતાં પહેલાં ઝડપથી મોં પરની કરચલી કે ખાડા દુર કરવા માટે કાકડીની એકબે સ્લાઈસ કરીને મોંના અસરગ્રસ્ત ભાગ પર કેટલીક વાર સુધી ઘસો. કાકડીમાંનું એક પ્રકારનું રસાયણ ચામડીની નીચેના સ્નાયુ વીસ્તૃત કરે છે આથી બાહ્ય ત્વચા ચુસ્ત થાય છે. આથી કરચલી કે ખાડામાં ફેર પડે છે.
૬. નશાના કારણે પેદા થયેલી બેચેની કે ભયંકર માથાનો દુખાવો દુર કરવા સુતાં પહેલાં બેચાર કાકડીની ચીરી ખાવી. ઉઠશો ત્યારે બેચેની અને માથાનો દુખાવો ગાયબ થઈ ગયો હશે. કાકડીમાં પુરતા પ્રમાણમાં શર્કરા, વીટામીન બી અને પૌષ્ટીક દ્રવ્યો પહોંચાડનાર પ્રવાહી તત્ત્વ હોય છે, જે આપણા શરીરે ગુમાવેલ પૌષ્ટીક દ્રવ્યોની પુર્તી કરી બધું સપ્રમાણ કરી દે છે, આથી નશાની બેચેની અને માથાનો દુખાવો દુર થાય છે.
૭. બપોર પછીની કે સાંજની ખા ખા કરવાની પળોજણથી મુક્ત થવું હોય તો કાકડી ખાઓ. સૈકાઓથી કાકડીનો ઉપયોગ આ માટે થતો આવ્યો છે. યુરોપમાં જંગલી પ્રાણીઓને પકડનારા આ ઉપાય કરતા.
૮. કોઈ અગત્યની મીટીંગમાં કે નોકરીના ઈન્ટરવ્યુમાં જવાનું હોય, અને બુટની પૉલીશ કરવાનું રહી ગયું હોય તો શું કરશો? તરતની કાપેલી કાકડીની ચીરી બુટ પર ઘસો. એમાંનાં રસાયણો બુટને તરત જ લાંબા સમય સુધી ચકચકીત કરી દેશે એટલું જ નહીં, એના પર પાણી પણ ચોંટશે નહીં.
૯. મીંજાગરું કીચુડ કીચુડ અવાજ કરે છે, અને તમારી પાસે ઉંજણ ખલાસ થઈ ગયું છે. કાકડી કાપીને એની ચીરી મીંજાગરા પર ઘસો. અવાજ ગાયબ.
૧૦. સ્ટ્રેસમાં છો, માલીશ કરવાનો કે સ્પામાં જવાનો સમય નથી. ગભરાઓ નહીં. એક આખી કાકડી કાપી એક વાસણમાં પુરતું પાણી મુકી ઉકાળવા મુકો. એની વરાળનો નાસ લો. ઉકળતા પાણી સાથે કાકડીમાંનાં રસાયણો અને પૌષ્ટીક તત્ત્વો સાથે પ્રક્રીયા કરી વરાળમાં પ્રવેશે છે, જેની સાતાદાયક, વીશ્રાંતીદાયક મધુર પમરાટ સ્ટ્રેસ દુર કરશે.
૧૧. તમે કામ પતાવી લંચ પુરું કર્યું અને તમને ખ્યાલ આવ્યો કે આહારની વાસ દુર કરવા માટે મોંમાં મુકવાનું કશું નથી. શું કરવું? કાકડીની એક ચીરી લઈ તાળવા પર દબાવી દો, ખરાબ વાસ દુર કરવા માટે જીભ વડે ત્યાં ૩૦ સેકન્ડ સુધી પકડી રાખો. કાકડીમાંનું એક રસાયણ દુર્ગંધ પેદા કરનાર બેક્ટેરીઆનો નાશ કરશે.
૧૨. નળની ચકલી, સીન્ક કે બીજા કોઈ સ્ટેઈનલેસ સ્ટીલના સાધનની સફાઈ પર્યાવરણને નુકસાન ન થાય એ રીતે કરવા ઈચ્છો છો? કાકડીની એક ચીર લઈ સાફ કરવા માગતા હો તે સપાટી પર ઘસો. એનાથી વર્ષોથી પડી રહેલા ડાઘા માત્ર દુર થઈ ચકચકીત થશે એટલું જ નહીં, એના પર કોઈ નીશાન સુદ્ધાં રહેશે નહીં અને સાફ કરતી વખતે તમારાં આંગળાં કે નખને કોઈ નુકસાન નહીં થાય.
૧૩. પેન વડે લખતાં લખતાં કોઈ ભુલ થઈ ગઈ? કાકડીનો બહારનો ભાગ લઈ ધીમે ધીમે લખાણ ભુંસવા માટે ઘસો. એ રીતે બાળકોએ દીવાલ પર ચીતરામણ કર્યું હોય તે પણ દુર થઈ શકશે.
તમારા પરીચીતોને એમની રોજબરોજની સમસ્યા સરળ અને સલામત રીતે દુર કરવા માટે આની જાણ કરો.
સાભાર : ગાંડા ભાઈ વલ્લભ
Posted on June 28, 2017May 16, 2018
તને એમ થશે કે આનું ફેમિલી તો કેવું વિચિત્ર છે!
પડતી નથી કદીયે જાણે સવાર ઘરમાં,
અંધાર ફિટ કરે છે કોઈ સુથાર ઘરમાં
સામે કશુંક વળતર મળવું તો જોઈએને?
દઉં ક્યાં સુધી હું મારાં આંસુ ઉધાર ઘરમાં.
ફેમિલી, પરિવાર,કુટુંબ. પરિવાર માત્ર એક શબ્દ નથી,સંબંધોનો એક સમૂહ છે. ડિએનએનો કોઈ વિકલ્પ હોતો નથી. લોહી બદલી શકાય છે, પણ બ્લડગ્રૂપ ચેઇન્જ કરી શકાતું નથી. એ તો જે હોય છે એ જ રહે છે. પરિવાર પણ બદલી શકાતો નથી. મરવાનું કદાચ માણસના હાથમાં હોય છે,જન્મવાનું આપણા હાથમાં હોતું નથી. મારો જન્મ આ જ ફેમિલીમાં કેમ થયો એવો સવાલ પૂછી શકાતો નથી. કોઈ પૂછે તો એનો કોઈ જવાબ હોતો નથી. નસીબ કે ઋણાનુબંધની વાતો કરવી હોય તો કરી શકાય. જોકે,એનાથી પણ કંઈ હકીકત બદલી જવાની નથી. જે છે એ છે. જે હોય છે એ જ સત્ય હોય છે.
દરેક પરિવારની અલગ આઇડેન્ટિટી હોય છે. દરેક ઘરનો મૂડ જુદો હોય છે. દરેક ઘરનું પોતાનું વાતાવરણ હોય છે. એ ક્યારેક ધબકતું હોય છે, ક્યારેક ફફડતું હોય છે,છતાંયે એ જીવતું હોય છે. એક ઘરમાં અલગ અલગ પ્રકૃતિના લોકો એકસાથે જીવતા હોય છે. આ બધાની પ્રકૃતિનો સંગમ એ ઘરની પ્રકૃતિ બની જતો હોય છે.
બંધ બારણાની વચ્ચે ક્યારેક કલરવ અને ક્યારેક કોલાહલ જિવાતો હોય છે. થોડીક ફરિયાદો હોય છે. કોઈનું કંઈ ગમતું હોતું નથી. કોઈનું કંઈક સ્પર્શતું હોય છે. પરિવારની સૌથી મોટી ખૂબી શું હોય છે એની ખબર છે?બધાંનું હાસ્ય કદાચ જુદું જુદું હોઈ શકે,પણ બધાનાં આંસુ સરખાં હોય છે. એક સભ્ય બીમાર હોય ત્યારે માત્ર એની પથારી જ સુષુપ્ત નથી હોતી, બીજી પથારીઓ પણ થોડી થોડી કણસતી હોય છે. એક વ્યક્તિ દુ:ખી હોય ત્યારે બધામાં થોડો થોડો ઉચાટ જીવતો હોય છે.
ઘરની દરેક વ્યક્તિ એકબીજાની ફિતરતથી પરિચિત હોય છે. આપણને ખબર જ હોય છે આ વાત સાંભળીને એનું રિએક્શન શું હશે! આપણે ઘણી વખત એવું બોલ્યા હોઈએ છીએ કે તને ખબર નથી કે મારા ભાઈનો સ્વભાવ કેવો વિચિત્ર છે! મારા બાપાને આવી વાત કરું તો એ સીધા ભડકે જ! અમુક વાત સૌથી પહેલાં કોને કરવી અને આખા ઘરના લોકો સુધી કેવી રીતે પહોંચાડવી તેની આવડત આપણને હોય છે, કારણ કે આપણે એ બધાની સાથે સૌથી વધુ જીવ્યા હોઈએ છીએ. સંવાદની વાતો નીકળે ત્યારે આદર્શ સ્થિતિ એ હોય છે કે બધા સાથે બેસીને વાત કરે.
કોઈ મુશ્કેલી હોય તો શાંતિથી નીવેડો લાવે. અલબત્ત, એવું વાતાવરણ હોય તો ને! કોઈ વાત જ સાંભળવા તૈયાર ન હોય તો? તારામાં બુદ્ધિનો છાંટો નથી. તારે તારું ધાર્યું જ કરવું છે. તને ક્યાં કોઈની પડી છે. તારે તો તારા સિવાય કોઈનો વિચાર જ નથી કરવો. તું એવું સમજે છે કે અમને બધાને દુ:ખી કરીને તું સુખી થઈ જઈશ! ક્યાંક તો વળી એ હદ સુધી સાંભળવા મળે છે કે મારાં નસીબ ખરાબ હતાં કે તું મારે ત્યાં અવતર્યો કે અવતરી! મા-બાપ કે ભાઈ-બહેન નારાજ ન થાય એટલે ઘણા લોકો પોતાના રાજીપાનો ભોગ આપી દેતા હોય છે. મારે કોઈનું દિલ નથી દુભાવવું. આપણા દિલને દબાવી રાખીને આપણે કોઈના દિલ પર છરકો ન પડે એની કાળજી રાખતા હોઈએ છીએ.
એક પિતા-પુત્ર વચ્ચે ડિસ્ટન્સ હતું. એક વખતે પપ્પાએ કહ્યું,તારામાં તો બુદ્ધિ જેવું કંઈ છે જ નહીં! આ વાત સાંભળીને દીકરાએ કહ્યું, કદાચ તમે સાચા હશો. મારામાં જેટલી બુદ્ધિ છે એટલી બુદ્ધિ છે. તમારા મતે હું તમારા જેટલી બુદ્ધિ મેળવી શક્યો નથી. હું તમારા લેવલે કદાચ નથી,પણ તમે તો થોડીક બુદ્ધિ ઓછી વાપરી મારા લેવલ પર આવીને વાત કરી શકોને? ઉંમરમાં મોટી દરેક વ્યક્તિ એવું સમજતી હોય છે કે તેનામાં નાના કરતાં વધારે બુદ્ધિ છે. એવું હોતું નથી, પણ કોઈ સ્વીકારી શકતું નથી.
પશુઓ અને પક્ષીઓમાં એવું છે કે મોટાં થાય પછી ઊડી જાય કે છુટ્ટાં મૂકી દેવાય. માણસ કરતાં એ લોકોમાં આ વાત કદાચ સારી છે. જો ત્યાં એવું ન હોત તો પક્ષીઓ પણ એકબીજાને ચાંચો મારતાં હોત અને પશુઓ પોતાનાને જ શિંગડાં ભરાવતાં હોત. આપણે પકડી રાખીએ છીએ. ઘરની દરેક વ્યક્તિ પકડી રાખે છે. કોઈ કોઈને છોડતું જ નથી.
બાપને કુળદીપક જોતો હોય છે. દીકરાને વારસો જોતો હોય છે. બહેન ઇચ્છતી હોય છે કે પરિવાર બધા રિવાજો નિભાવે. માને પણ ઊંડે ઊંડે એવી આશા તો હોય જ છે કે મારાં સંતાનો સારી સેવા કરે. સવાલ એવો પણ થાય કે આવી અપેક્ષાઓ હોય તો એમાં ખોટું શું છે?સાવ સાચી વાત છે,ખોટું કંઈ જ નથી,ખોટું ત્યારે જ થાય છે જ્યારે જે સ્વેચ્છાએ થવું જોઈએ એ જબરજસ્તીથી કરાવાય છે. ફરજને નામે ઘણું બધું લાદી દેવાતું હોય છે. આ તો તારે કરવું જ પડે! હા, ફેમિલી માટે થાય એ બધું કરવું જોઈએ, પણ એ અત્યાચાર ન બની જાય એની કાળજી પણ રાખવી જોઈએ.
તમારું ફેમિલી કેવું છે? તમારા ઘરના સભ્યોથી તમને સંતોષ છે? કદાચ હશે, કદાચ નહીં હોય, કદાચ તમે મન મનાવી લીધું હશે કે જેવા છે એવા છે,ગમે એવા છે તો પણ મારા છે. ઘણાના ઘરના સભ્યો ‘ગમે’તેવા હોય છે. ઘણાના‘ગમે તેવા’ હોય છે. એક પ્રેમીયુગલની વાત છે. બંનેના પરિવારો સાવ જુદા હતા. પ્રેમિકાના પરિવારમાં બધા કંઈક હતા.
કોઈ ડૉક્ટર હતું, કોઈ મ્યુઝિશિયન હતું,કોઈ બ્યુટિશિયન હતી તો કોઈ પેઇન્ટર હતું. બધા પોતપોતાના ક્ષેત્રમાં માહેર હતા. પ્રેમીએ કહ્યું કે મારા પિતાને તો નાનકડી દુકાન છે. બહેન ભણવામાં એવરેજ છે. એક કાકા તો ફ્રોડના કેસમાં જેલ જઈ આવ્યા છે. મારી માતા અભણ છે. મારા લોકોની વાત સાંભળીને તો તને એમ થતું હશેને આનું ફેમિલી તો કેવું વિચિત્ર છે! પ્રેમિકાએ કહ્યું, ના મને એવું નથી થતું. કંઈ હોવું એટલે શું?
માણસ ગમે ત્યાં હોય આખરે તો એ કેવા માણસ છે એ જ મહત્ત્વનું હોય છે. હા, મારા લોકો અમુક લેવલે પહોંચ્યા છે. એનું નામ છે. બધા ખરાબ નથી,પણ બધા સારા જ છે એવું પણ નથી. માણસ કેવો છે એ તો એના સંસ્કારો અને એના વર્તનથી ઓળખાય છે. તને કદાચ મારા લોકોમાં કૃત્રિમતા વર્તાય. હાય સોસાયટીમાં બહુ શ્રેષ્ઠ જ હોય એવું જરૂરી નથી. હું માણસને હોદ્દાથી નહીં, પણ એ કેવા છે તેનાથી માપું છું. ક્યારેક તો માપવાનું પણ પસંદ કરતી નથી. હું વિચારું છું કે માપવાવાળી હું કોણ? કોઈ સંપૂર્ણ હોતું નથી અને સંપૂર્ણ એટલે શું? એની વ્યાખ્યા પણ આખરે તો આપણે જ ઘડતા હોઈએ છીએ. આપણા ચોકઠામાં ફિટ બેસે એને આપણે સંપૂર્ણ માની લેતા હોઈએ છીએ. બે વ્યક્તિ એકસરખી હોતી નથી તો પછી બે પરિવારની સરખામણી શા માટે કરવી જોઈએ.
પરિવાર પરંપરા સાથે જોડાયેલા હોય છે. પરંપરા બદલતી રહેતી હોય છે. તમને કોઈ પરંપરા સામે વાંધો છે? તો એને તમારા પૂરતી તમે બદલી શકો છો. બીજાને બદલવાની કોશિશ જ ઘણી વખત આપણને આપણા લોકોથી અળગા કરી દેતી હોય છે. દરેક પરિવાર સમગ્ર વિશ્વનું એક સૂક્ષ્મ સ્વરૂપ હોય છે. એમાં પ્રેમ પણ હોય છે અને ઝઘડા પણ, વિવાદ પણ હોય છે અને સંવાદ પણ. તમારા ઘરની કઈ પરંપરા તમને ગમે છે?
એક પરિવારની વાત બહુ રસપ્રદ છે. એ ફેમિલીના યુવાને એક વખત કહ્યું કે અમે નાના હતા ત્યારથી અમને એક વાત શીખવાડી દેવામાં આવી છે. આમ તો સાવ સીધો સાદો નિયમ હતો, પણ જેમ સમજ પડતી જાય છે તેમ સમજાતું જાય છે કે કેવડી મોટી વાત છે. આ નિયમ એવો હતો કે ઘરના મોટા લોકો સામે બોલવાનું નહીં અને નાનાને ખિજાવાનું નહીં. સાચી વાત શાંતિથી કરવાની પણ દલીલ નહીં.
તમે વિચાર કરજો, મોટા સામે બોલવાનું નહીં,નાનાને વઢવાનું નહીં. ઘણા બધા પ્રશ્નો સોલ્વ થઈ જાય છે. ઘણી વખત તો મોટા લોકો અમને કંઈક કહે અને એ ખોટા હોય ત્યારે પણ અમે સામું કંઈ બોલતા નથી, થોડા દિવસો પછી કહીએ છીએ કે સાચી વાત આ હતી. એ કંઈ કહે ત્યારે પણ એની દાનત ખિજાવાની નથી હોતી, પણ સમજાવવાની હોય છે.
ફેમિલીની એક‘સ્ટ્રેન્થ’ હોય છે. ક્યાંક થોડીક વધુ હોય, ક્યાંક થોડીક ઓછી હોય છે, પણ હોય છે ચોક્કસ. બાય ધ વે, તમે તમારા ફેમિલી માટે કેટલી ‘સ્ટ્રેન્થ’ છો?આપણે એવો વિચાર કેટલો કરીએ છીએ કે આપણે પણ આખરે ફેમિલીનો એક ભાગ છીએ. ફેમિલીની સ્ટ્રેન્થમાં હું પણ છું. ઘણા લોકોને ફેમિલી સાથે પ્રોબ્લેમ હોય છે. એવા પણ લોકો છે જે ફેમિલીથી કટઓફ છે. બહુ સહેલું છે કટઓફ થઈ જવું. જોડાયેલા રહેવું જ અઘરું હોય છે.
તું તારા રસ્તે અને હું મારા રસ્તે, રસ્તા તો બધા પાસે હોય જ છે, પણ આપણો રસ્તો જેની સાથે શરૂ થયો હોય છે, જેની સાથે આટલો રસ્તો પાર કર્યો છે એનું શું?હા હું છું, જરૂર હશે ત્યારે તારા રસ્તે મારો હાથ તારા હાથમાં હશે એટલી ખાતરી આખરે તો આપણી સ્ટ્રેન્થ હોય છે. જિંદગીમાં અમુક સંબંધો એવા હોય છે જે જન્મથી શરૂ થાય છે અને મૃત્યુ પછી પણ ફેમિલી હોય ત્યાં સુધી એ જિવાતા હોય છે. જેટલું જિવાય એટલું સોળે કળાએ જિવાય તો બીજું કંઈ જરૂરી નથી. પરિવાર એ એવો વાર છે જે જિંદગીના દરેક દિવસે જિવાતો રહેતો હોય છે.
સત્ય ભાગ્યે જ સ્વચ્છ હોય છે અને સરળ તો કદી જ નથી હોતું. -ઓસ્કાર વાઇલ્ડ.
લેખક :  કૃષ્ણકાંત ઉનડકટ,
(‘દિવ્ય ભાસ્કર’,‘કળશ’ પૂર્તિ, તા. 28જુન 2017, બુધવાર,‘ચિંતનની પળે’કોલમ)
આપ સૌ ને આ લેખ કેવો લાગ્યો ? કોમેન્ટ માં અચૂક જણાવજો !!
Posted on June 28, 2017May 15, 2018
બરફના આ ફાયદાઓ વિષે તમે જાણી ચોંકી જશો.
બરફના આ ફાયદાઓ વિષે તમે જાણી ચોંકી જશો.
૧. કડવી દવા ખાતા પેહલા મોમાં બરફ મૂકી દો દવા કડવી નહી લાગે.
૨. જો તમે વધુ પડતું ખાઈ લીધું હોય ને નાં પચતું હોય તો એક બરફનું ટુકડો ખાઈ જાવ ખાવા પછી જશે.
૩.જો તમારી પાસે ટાઇમ ના હોય મેકઅપ માટે અને ચેહરા પર ગ્લો લાવવો હોય તો એક કપડા પર બરફ મૂકી ને ચેહરા પર ઘસો ચેહરો એવો ખીલશે જેવો કદી નહિ ખીલ્યો હોય.
૪. પ્લાસ્ટીકમાં બરફ મૂકી માથે ઘસવાથી માથાના દુખાવામાં રાહત મળે છે.
૫. શરીરમાં જ્યાં લોહી નીકળતું હોય ત્યાં બરફ ઘસવાથી લોહી નીકળતું બંધ થઇ જાય છે.
૬.કાંટો કે ફાંસ પેસી ગઈ હોય ત્યાં બરફ લગાડી બહેરું કરી પછી કાઢવાથી દુખાવો નહિ થાય.
૭. અંદરનો માર વાગ્યો હોય ત્યાં બરફ ઘસવા થી લોહી નહિ જામે અને ઓછુ દુખશે
૮. નાકમાંથી લોહી નીકળે ત્યારે બરફને નાક ની ચારે બાજુ ઘસવાથી નાકમાંથી લોહી નીકળતું બંધ થઇ જાય છે.
૯.ધીમે ધીમે બરફનો ટુકડો ચૂસવાથી ઉલટી બંધ થઇ જાય છે.
૧૦. પગની એડીમાં દુખાવો થાય તો બરફ લગાડવાથી રાહત મળે છે.
૧૧.જો આંખ નીચે કાળા કુંડાળા થયા હોય તો ખીરા ના મિશ્રણમાં ગુલાબ જળ મેળવી તેનો બરફ બનાવી આંખ પર લગાવવાથી જલ્દી રાહત મળે છે જો તમે વધારે સમય મોબાઈલ કે કોમ્પુટર બેસતા હોય તો આંખ પર બરફ નો ટુકડો મુકવાથી રાહત મળે છે.
૧૨.આઇબ્રો કરાવતી વખતે દુખતું હોય તો બરફ ઘસ્યા પછી કરાવવાથી દુખાવો નહિ થાય આ ઉપાય શરીરના બીજા દરેક હિસ્સા પર લાગુ પડે છે.
૧૩.બરફ નો ટુકડો ગાળાની બહાર ધીરે ધીરે ઘસવાથી તેની ખાંસી માટે છે.
૧૪. દાજ્યા પછી તરત એ જગ્યાએ બરફ ઘસવાથી બળતરા શાંત થાય છે વધારે નિશાન પણ નહી પડતું.
૧૫. ઇન્ફેશન કે પગમાં મચકોડ આવી હોય તો બરફ ઘસવાથી રાહત મળે છે. અને દુખાવો ઓછો થાય છે ને સોજો પણ નથી આવતો.
Posted on June 28, 2017May 13, 2018
વારંવાર પેઇનકિલર્સ લેવાની ટેવ પડી છે? – આ વાંચી લેજો
બ્રિટનમાં દર વર્ષે આશરે ત્રણ અબજ પૅરાસિટામોલ, બે અબજ ઍસ્પિરિન અને પચાસ કરોડ બુફેન વેચાય છે. ૮૦ લાખ લોકો ડૉક્ટરે પ્રિસ્ક્રાઇબ કરેલી પેઇનકિલર ગોળીઓ લે છે. ૩૧ ટકા પુરુષો અને ૬૬ ટકા સ્ત્રીઓ નિયમિત પેઇનકિલર્સ લે છે. માત્ર બ્રિટનમાં પેઇનકિલર્સનું માર્કેટ ૫ચાસ કરોડ પાઉન્ડ (આશરે ૩૪.૪૦ અબજ રૂપિયા)નું છે. એક અંદાજ મુજબ દર વર્ષે વિશ્વમાં ૫૦ અબજ પેઇનકિલર ગોળીઓનો વપરાશ થાય છે.
ઑક્સફર્ડ યુનિવર્સિટીના રિસર્ચરોએ અઠવાડિયામાં બે વાર પૅરાસિટામોલ ડ્રગ ધરાવતી પેઇનકિલર લેવાથી શરીરને શું તકલીફ થાય છે એની યાદી તૈયાર કરી છે.
હાઈ ડોઝમાં અથવા તો વારંવાર પેઇનકિલર્સ લેવામાં આવે ત્યારે કૉન્સ્ટિપેશન થઈ જાય છે. લાંબા સમય સુધી કબજિયાત રહે તો મળ ગંઠાઈ જાય છે અને એને કારણે પેટમાં ગરબડ થવી, ભૂખ ન લાગવી, આફરો ચડવો જેવી તકલીફો પેદા થાય છે. જ્યારે પણ હેવી પેઇનકિલર્સ આપવાની હોય ત્યારે ડૉક્ટરો સ્ટૂલ સૉફ્ટનર પણ સાથે જ આપે છે.
પેઇનકિલર્સથી પીડાની સંવેદના મગજ સુધી પહોંચતી બંધ થઈ જાય છે. મગજમાં સંવેદનાઓનું વહન ઘટી જવાથી મગજ સુસ્તી અનુભવે છે. સામાન્ય રીતે આવી દવાઓને કારણે ઊંઘ આવ્યા કરે છે, સુસ્તી લાગે છે. લાંબા સમયના ઉપયોગને કારણે હાથ-પગમાં ખાલી ચડવાનું પ્રમાણ પણ વધે છે.
અવારનવાર પીડાશામક દવાઓ લેવાને કારણે ટેમ્પરરી ધોરણે મોઢું સુકાવાની તકલીફ થઈ શકે છે. ખાસ કરીને બીપીની ગોળીઓની સાથે પેઇનકિલર્સ લેવાથી મોઢું સુકાવાનું પ્રમાણ વધી જાય છે અને લાળ બનવાનું પ્રમાણ ઘટી જાય છે, જેને કારણે મોંમાં બળતરા થવા લાગે છે.
૪. હૃદયના ધબકારામાં ગરબડ
દર્દશામક ગોળીઓને કારણે લોહીના ભ્રમણમાં અને હાર્ટ રેટમાં ગરબડ થવાની શક્યતાઓ રહે છે. લાંબા સમય સુધી આ ગોળીઓ લેવાથી હૃદયના ધબકારામાં અનિયમિતતા આવી શકે છે. ક્યારેક ખૂબ ઝડપથી હૃદય ધબકે છે તો ક્યારેક ખૂબ જ ધીમેથી. સામાન્ય સંજોગોમાં ક્યારેક આવું થવું સામાન્ય છે, પરંતુ જો ક્યારેક પેઇનકિલરનો ડોઝ ખૂબ વધી જાય અને હૃદયના ધબકારા લાંબા સમય માટે ખોરવાય તો હાર્ટને નુકસાન થઈ શકે છે.
૫. ભ્રાન્તિ અને મૂંઝવણ
પેઇનકિલર ગોળીઓ એક પ્રકારના ઍનેસ્થેસિયા જેવી અસર કરે છે. એનાથી શરીરની પીડાનો અહેસાસ મગજને નથી થતો એટલે કે શરીરમાં ચાલતી ગતિવિધિઓ પ્રત્યેની સંવેદના મગજમાં નથી થતી. એનો મતલબ એ કે પીડાશમન માટેની ગોળીઓ મગજની કાર્યક્ષમતા થોડા સમય માટે ઘટાડી દે છે. દર્દશમન ગોળીઓને કારણે ઊંઘરેટાપણું રહે છે. જે સામે નથી એ દેખાય છે અને જે છે એ શું છે એની સમજણ નથી પડતી.
પેઇનકિલર લેવાથી બહેરાશ આવી ગઈ હોય એવું ડાયરેક્ટલી નથી નોંધાયું, પરંતુ રિસર્ચરોએ ૪૮થી ૫૦ વર્ષની વયે શ્રવણશક્તિ ઘટી ગઈ હોય એવા પુરુષોની લાઇફસ્ટાઇલ અને હેલ્થનો અભ્યાસ કરીને તારવ્યું છે કે જે પુરુષો નિયમિત પેઇનકિલર્સ લઈને શરીરની પીડાને કાબૂમાં રાખતા હોય તેમનામાં શ્રવણશક્તિ ઘટી જાય છે અથવા તો કાનમાં ઘંટડી વાગતી હોય એવો ભાસ થયા કરે છે. રિસર્ચરોએ નોંધ્યું છે કે પેઇન શમાવવા માટે વપરાતી ડ્રગ્સને કારણે કેટલાંક ટૉક્સિન્સ શરીરમાં જમા થાય છે જે કાન અને મગજને જોડતી નવ્ર્સને નુકસાન કરે છે. જેમ-જેમ વધુ ઝેરી પદાથોર્નો ભરાવો થાય એમ શ્રવણશક્તિ પર માઠી અસર પડતી જાય છે.
માઇગ્રેન કે રૂમેટૉઇડ આર્થ્રટાઈસ કારણે લેવામાં આવતી દવાઓના હાઈ ડોઝને કારણે દૃષ્ટિ ઝાંખી થઈ જઈ શકે છે. અલબત્ત, આ લક્ષણ ટેમ્પરરી જ હોય છે. જોકે આ દવાઓ સતત લેવી જ પડતી હોવાથી દૃષ્ટિ નબળી ને નબળી જ પડતી જાય છે.
૮. આદતને કારણે બેઅસર
અમુક વર્ષો પછી એકની એક પેઇનકિલરના નૉર્મલ ડોઝથી પીડામાં કંઈ જ ફરક નથી પડતો. એનું કારણ છે કે વારંવાર પેઇનકિલર લેવાથી એક હૅબિટ થઈ જાય છે. એ પછી પીડા શમાવવા માટે કાં તો વધુ ડોઝની જરૂર પડે છે અથવા તો પછી અન્ય ડ્રગ વાપરવું પડે છે. લાંબો સમય લીધા પછી પેઇનકિલર બિનઅસરકારક થઈ જાય છે.
Posted on June 27, 2017May 14, 2018
કરાચી હલવો – આટલી સરળ રીતે બને છે “કરાચી હલવો” તમે પણ બનાવજો !
(કોનફલોર મિશ્રન બનાવવા માટે)
1 ટીસ્પૂન લિમ્બૂ જયુસ
ઘી 2-3 ટેબલ સપૂન
કાજુ બદામ 4 ટેબલ સપૂન
1/4 ટીસ્પૂન અેલચિ પાવડર
ફુડ કલર જે લેવો હોય લઇ શકાય
એક બાવુલ મા કોનફલોર અને પાણી મિકશ કરી ખિરુ બનાવો.
*એક પેન મા સુગર અને પાણી મિકશ કરી ગેસ ઓન કરો સુગર પાણી પિઘળિ જાય એટલે લિમ્બૂ નો રસ અને એલચિ પાવડર એડ કરો
*હવે કોનફલોર અને પાણી મિસ્રરન એડ કરો મિસ્રરન ને મિડિયમ આચ પર રાખો.
મિસરન ગાઢુ બને એટલે ઘી એડ કરો.ફૂડ કલર એડ કરો થોડા કાજુ બદામ એડ કરો.
*ઘી લગાવેલ પલેટ મા હલવા ને મુકો ઉપર કાજુ બદામ મુકી કલાક પછિ પિસ પાડો.
રસોઈની રાણી – રાની સોની, ગોધરા
આપ સૌ ને મારી વાનગી કેવી લાગી અચૂક જણાવજો !
Posted on June 26, 2017May 18, 2018
કઈ ઉંમરે બાળકોને મોબાઇલ વાપરવા આપવો જોઈએ?
માત્ર યંગસ્ટર્સ જ નહીં, નાનાં બાળકો પણ હવે ‘મોબાઇલ એડિક્ટ’ થવા લાગ્યાં છે. મા-બાપ માટે સૌથી અઘરો સવાલ એ બની ગયો છે કે એનો દીકરો કે દીકરી કેવડાં થાય ત્યારે તેને મોબાઇલ અપાવીએ!
નાની ઉંમરે મોબાઇલ વાપરવા લાગતાં બાળકોની માનસિકતા નોર્મલ રહેતી નથી. આ અંગે થયેલા અભ્યાસો સ્પષ્ટ રીતે જણાવે છે કે, બી કેરફુલ.
તમને ખબર છે, અમારો લાલો તો મોબાઇલમાંથી એને ગમતી ગેઇમ શોધીને રમવા માંડે. આજના છોકરાંવ ગજબના સ્માર્ટ છે, નંઈ? આપણે તો એના જેવડા હતા ત્યારે કંઈ ખબરેય નહોતી પડતી! એ તો નંબર શોધીને ફોન પણ લગાડી દે છે. આપણે પૂછવું પડે કે તું કોની સાથે વાત કરે છે? ફોટો જોઈને એને ખબર પડી જાય છે કે આ કોનો નંબર છે! કેવું કહેવાય નહીં? ઘણાં મા-બાપ આવું બોલીને પોરસાતાં હોય છે. આપણેય વળી ટાપસી પુરાવીએ કે અત્યારની જનરેશનની તો વાત જ જવા દો. જન્મતાં વેંત એ તો મોબાઇલ અને ગેઝેટ્સથી રમવા લાગ્યા છે! આપણે ક્યારેય એ નથી વિચારતા કે મોબાઇલ એ રમવાનું સાધન છે ખરું?
આખી દુનિયામાં મોપેડ કે સ્કૂટર કઈ ઉંમરે ચલાવવું કે કારનું લાઇસન્સ કેવડી ઉંમરે મળે તેના નિયમો અને કાયદા છે, પણ મોબાઇલ ક્યારથી વાપરવો એ વિશે કંઈ જ નિયમો કે સ્પષ્ટતા નથી. મોટાભાગનાં મા-બાપને એ સવાલ થતો હોય છે કે બાળકને મોબાઇલ અપાવવાની રાઇટ એજ કઈ? આ પ્રશ્ન આખી દુનિયાના પેરેન્ટ્સને સતાવે છે.
મોટાભાગના છોકરાંવ મા કે બાપનો ફોન હાથમાં આવે એની જ રાહ જોતા હોય છે. ઘણાં મા-બાપ તો છોકરો તોફાન ન કરે અને છાનામાના બેસી રહે એટલા માટે મોબાઇલ પકડાવી દેતાં હોય છે. બાળકને આપણે મોબાઇલ આપીએ ત્યારે વિચારીએ છીએ ખરાં કે આપણે તેના હાથમાં એક એવું પાવરફુલ ગેઝેટ આપીએ છીએ જે બે ધારી તલવાર જેવું છે! એપલના સ્થાપક સ્ટીવ જોબ્સ એનાં સંતાનોને આઇફોન કે આઇપેડ વાપરવા આપતા નહોતા. તેઓ સ્પષ્ટ કહેતા કે આ ગેઝેટ બાળકો માટે નથી. કોઈ પણ વસ્તુના સાચા ઉપયોગની સમજ જ્યાં સુધી બાળકને ન આવે ત્યાં સુધી એ ચીજ એને વાપરવા દેવી ન જોઈએ.
અમુક મા-બાપ સલામતીનું કારણ આપી પોતાના નાની ઉંમરનાં સંતાનોને મોબાઇલ અપાવી દે છે. કંઈ થાય તો તરત જ સંપર્ક કરી શકે અથવા તો આપણે વાત કરવી હોય ત્યારે કરી શકાય. વાત આમ સાચી લાગે પણ જો બીજી પૂરતી સલામતી હોય અને બીજું કોઈ ધ્યાન રાખવાવાળું હોય તો મોબાઇલ આપવાનું ટાળવું જોઈએ. ફોન આપ્યા પછી કેટલાં મા-બાપ એ વાતનું ધ્યાન રાખતાં હોય છે કે આપણો દીકરો કે દીકરી ફોનમાં શું કરે છે?
અમેરિકામાં દસ વર્ષની એવરેજ એઇજે બાળકને મોબાઇલ ફોન મળી જાય છે. 2012માં આ ઉંમર 12 વર્ષની હતી. હવે તેમાં બે વર્ષનો ઘટાડો થયો છે. વેલ, મોબાઇલ વાપરવાની આઇડિયલ એજ કઈ? કોઈ ચોક્કસ ઉંમર કહી ન શકાય. એક્સપર્ટ એવું કહે છે કે બાર વર્ષની ઉંમર યોગ્ય કહી શકાય. અમુક નિષ્ણાતો 14 વર્ષે જ મોબાઇલ આપવાની વાત કરે છે. એક દલીલ એવી છે કે, માત્ર ઉંમર ન જોવી, બાળકની મેચ્યોરિટી પણ ચેક કરવી. બાળકને બધી જ ફેસેલિટીવાળો મોબાઇલ આપતાં પહેલાં પણ વિચાર કરવો. બાળક એનો અયોગ્ય ઉપયોગ કરી શકે છે અને ઊંધા રવાડે ચડી જવાની શક્યતા વધી જાય છે.
અમેરિકાની મીસ વેનબર્જરે ‘ધ બુગીમેન અક્સિસ્ટ : એન્ડ હી ઇઝ ઇન યોર ચિલ્ડ્રન્સ બેક પોકેટ’ નામની સ્માર્ટ ફોન એન્ડ ઇન્ટરનેટ સેફ્ટી બુક લખી છે. 18 મહિનામાં 70 હજાર બાળકોનો અભ્યાસ કર્યા પછી તેમણે લખ્યું છે કે, 8 વર્ષની ઉંમરે બાળકો ‘સેક્સટિંગ’ કરતાં થઈ જાય છે અને 11 વર્ષે પોનોગ્રાફી એડિક્શન થઈ જાય છે. કોમન સેન્સ મીડિયા દ્વારા થયેલો અભ્યાસ કહે છે કે, મોબાઇલ વાપરતાં 50 ટકા બાળકો એડિક્ટેડ થઈ જાય છે. 66 ટકા પેરેન્ટ્સે એવું કબૂલ્યું હતું કે, તેનાં સંતાનો મોબાઇલનો વધુ પડતો ઉપયોગ કરે છે. 35 ટકા મા-બાપે કહ્યું હતું કે, મોબાઇલ વાપરવાના મામલે તેમને સંતાનો સાથે દરરોજ માથાકૂટ થાય છે.
અમેરિકાની ઇલિનોઇસ સ્ટેટ યુનિવર્સિટીના બ્રૈંડસન ટી. મેકડેલિયલે મોબાઇલ ફોનના કારણે બાળકો પર થતી અસરોનો એક અભ્યાસ કર્યો છે. ‘ચાઇલ્ડ ડેવલપમેન્ટ’ મેગેઝિનમાં પ્રસિદ્ધ થયેલા સંશોધન અહેવાલમાં જણાવાયું છે કે, મોબાઇલના વધુ પડતા ઉપયોગના કારણે બાળકો સંવેદનશીલતા ગુમાવે છે. બાળક જલદીથી ગુસ્સે થઈ જાય છે. જીદ પૂરી ન થાય એટલે રડવા માંડે છે અને તોડફોડ પણ કરે છે. ઘરમાં બધા વાતો કરતાં હોય ત્યારે બાળક મોબાઇલ લઈને બેઠું હોય તો એને શું વાત ચાલી રહી છે એની કંઈ ખબર હોતી નથી. થોડા સમય પછી એ એવું વિચારવા માંડે છે કે ઘરના લોકો ગમે તે કરે, મને શું ફેર પડે છે?
એ એકલસૂડું થતું જાય છે. એને ફેસ-ટુ-ફેસ કમ્યુનિકેશનમાં તકલીફ પડે છે. આંખ મિલાવીને વાત કરી શકતું નથી. દરેક પરિવાર રાતના સમયે દરેક ગેઝેટ્સ બાજુ પર મૂકી દેશ, દુનિયા, પરિવાર, સમાજ અને ઇતિહાસની વાતો કરવી જોઈએ. સ્ટીવ જોબ્સ તેમનાં સંતાનો સાથે દરરોજ વાતો કરતા હતા. આજે કેટલાં મા-બાપ દરરોજ એટલિસ્ટ એક કલાક પણ વાતો કરતાં હોય છે? મા-બાપ પોતે જ મોબાઇલમાં ઘૂસેલાં હોય તો પછી છોકરું પણ એવું જ થવાનું છે.
બાળકોમાં કલ્પનાશક્તિ ખીલવવી હોય તો ગેઝેટ્સથી દૂર અને પ્રકૃતિથી નજીક રાખો. અમેરિકાના લોસ એન્જલસના ચિલ્ડ્રન્સ ડિજિટલ મીડિયા સેન્ટર દ્વારા એક પ્રયોગ હાથ ધરાયો હતો. પચાસ છોકરા-છોકરીઓને પાંચ દિવસનાં નેચર કેમ્પમાં લઈ જવાયાં હતાં. તેમના માટે એક નિયમ રખાયો હતો, નો ગેઝેટ્સ, નો સ્ક્રીન. પાંચ દિવસ પછી પાછાં આવ્યાં ત્યારે જે પચાસ છોકરા નેચર કેમ્પમાં આવ્યા ન હતા તેની સાથે સરખામણી કરવામાં આવી. જે છોકરાંવ નેચર કેમ્પમાં ગયા હતા તેના ચહેરાની તાજગીથી માંડી વર્તનમાં નજાકત અને હળવાશ જોવા મળી હતી. નેચર કેમ્પમાં આવ્યાં ન હતાં એ બાળકો કંટાળેલાં અને થાકેલાં લાગતાં.
આપણે એવું માનવા લાગ્યા છીએ કે, ગેઝેટ્સમાં આખી દુનિયાનો સમાવેશ થઈ જાય છે, હકીકત એ છે કે, ખરી દુનિયા ગેઝેટ્સની બહાર જ છે. તમે જો એવું ઇચ્છતા હોવ કે તમારા બાળકમાં સંવેદના જીવતી રહે, એ હસતું-બોલતું અને ખીલતું રહે તો તેને મોબાઇલથી થોડાક દૂર રાખો. દુનિયાની સમજ આપો. એના માટે સૌથી વધુ જરૂરી એ છે કે મા-બાપ ખુદ મોબાઇલના ઉપયોગમાં શિસ્ત જાળવે.
જો આપણે જ યોગ્ય રસ્તે ન હોઈએ અને આપણાં સંતાનો સાચા રસ્તે ચાલે એવું ઇચ્છીએ તો એ વાત વાજબી નથી. બાળકો જો બગડે તો એમાં વાંક માત્ર એમનો જ હોતો નથી, એનાથી વધુ જવાબદાર મા-બાપ ખુદ હોય છે અને હા, બાળકોને ડરાવી-ધમકાવીને મોબાઇલથી દૂર રાખવાનો પ્રયાસ ન કરતા, તમારું વર્તન એવું રાખજો કે બાળકો એને અનુસરે! આપણા દેશની હાલત તો એ છે કે મોટા લોકો જ મોબાઇલના વાજબી ઉપયોગ કેવો અને કેટલો કરવો એ સમજતા નથી તો પછી બાળકોની તો વાત જ ક્યાં આવે? બાળકો અલ્ટિમેટલી તો મોટેરાઓને જોઈને જ વધુ શીખતાં હોય છે. આપણે જેવું કરીએ એવું જ એ કરવાનાં!
લેખક : -કૃષ્ણકાંત ઉનડકટ, “દૂરબીન”
આપ સૌ પણ તમારા મંતવ્યો અચૂક જણાવજો !!
Page 1 Page 2 … Page 4 Next page
જિંદગી સંબંધો સુધારવાનો મોકો આપે જ છે – ચિંતનની પળે : કૃષ્ણકાંત ઉનડકટ
તમારું આજનું રાશી ભવિષ્ય તમારા આજના લકી નંબર સાથે…
કુંડળીમાં સૂર્ય દોષ હોય તો રવિવારે કરો આ ખાસ પૂજા, સાવ સરળ છે…
જંગલના પ્રાણીઓને નજીકથી જોવાનો લાહવો લેવા માંગો છો તો એકવાર આ જગ્યાઓની મુલાકાત લો
પાકટ વયની સમજણની સાચી મિત્રતા દર્શાવતી અદ્ભૂત વાર્તા ..
અનિરુદ્ધ ત્રિવેદી (RJ Aniruddh)
ચાંદની ચિંતન જોશી (જામનગર)
તોબા આ પુરુષો થી
તોબા આ સ્ત્રીઓ થી
પંકિતા ગિરીશ ભાઈ શાહ
પેટ્ટી ઓફિસર – મનન ભટ્ટ
લેખકની કટારેડો. વિષ્ણુ પ્રજાપતિ
લેખકની કટારેનયના નરેશ પટેલ
લેખકની કટારેમેધા પંડ્યા ભટ્ટ
હિરલ રાકેશ ગામી (જામનગર)
Proudly powered by WordPress